CELEX: 32016B1456
Language: bg
Date: 2016-04-28 00:00:00
Title: Решение (ЕС) 2016/1456 на Европейския парламент от 28 април 2016 година относно освобождаването от отговорност във връзка с изпълнението на общия бюджет на Европейския съюз за финансовата 2014 година, раздел I — Европейски парламент

14.9.2016   
            
            
               BG
            
            
               Официален вестник на Европейския съюз
            
            
               L 246/1
            
         РЕШЕНИЕ (ЕС) 2016/1456 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на общия бюджет на Европейския съюз за финансовата 2014 година, раздел I — Европейски парламент
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид общия бюджет на Европейския съюз за финансовата 2014 година (1),
            
         
               —
            
            
               като взе предвид консолидираните годишни отчети на Европейския съюз за финансовата 2014 година (COM(2015) 377 – C8-0200/2015) (2),
            
         
               —
            
            
               като взе предвид доклада относно бюджетното и финансово управление за финансовата 2014 година, раздел I — Европейски парламент (3),
            
         
               —
            
            
               като взе предвид годишния доклад на вътрешния одитор за финансовата 2014 година,
            
         
               —
            
            
               като взе предвид годишния доклад на Сметната палата относно изпълнението на бюджета за финансовата 2014 година, придружен от отговорите на институциите (4),
            
         
               —
            
            
               като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,
            
         
               —
            
            
               като взе предвид член 314, параграф 10 и член 318 от Договора за функционирането на ЕС,
            
         
               —
            
            
               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,
            
         
               —
            
            
               като взе предвид решението на Бюрото от 27 април 2005 г. относно вътрешния правилник относно изпълнението на бюджета на Европейския парламент (7), и по-специално член 13 от него,
            
         
               —
            
            
               като взе предвид решението на Бюрото от 16 юни 2014 г. относно вътрешния правилник относно изпълнението на бюджета на Европейския парламент (8), и по-специално член 22 от него,
            
         
               —
            
            
               като взе предвид член 94, член 98, параграф 3 и приложение V към своя правилник,
            
         
               —
            
            
               като взе предвид доклада на комисията по бюджетен контрол (A8-0135/2016),
            
         
               А.
            
            
               като има предвид, че на 8 юли 2015 г. неговият председател прие отчетите на Парламента за финансовата 2014 година;
            
         
               Б.
            
            
               като има предвид, че на 18 септември 2015 г. неговият генерален секретар, в качеството си на главен оправомощен разпоредител с бюджетни кредити, удостовери, че разполага с достатъчна увереност, че предоставените за бюджета на Парламента ресурси са използвани по предназначение и в съответствие с принципа на доброто финансово управление;
            
         
               В.
            
            
               като има предвид член 166, параграф 1 от Регламент (ЕС, Евратом) № 966/2012, съгласно който всяка институция на Съюза се задължава да направи всичко необходимо за предприемане на действия по забележките, придружаващи решението на Европейския парламент за освобождаване от отговорност във връзка с изпълнението на бюджета;
            
         
               1.
            
            
               Освобождава от отговорност своя председател във връзка с изпълнението на бюджета на Европейския парламент за финансовата 2014 година.
            
         
               2.
            
            
               Представя своите забележки в резолюцията по-долу.
            
         
               3.
            
            
               Възлага на своя председател да предаде настоящото решение, както и резолюцията, която е неразделна част от него, на Съвета, Комисията и Сметната палата и да осигури публикуването им в Официален вестник на Европейския съюз (серия L).
            
         
      
         
            Председател
         
         Martin SCHULZ
         
            Генерален секретар
         
         Klaus WELLE
      
   
   
      (1)  ОВ L 51, 20.2.2014 г.
   
      (2)  ОВ C 377, 13.11.2015 г., стр. 1.
   
      (3)  ОВ C 247, 28.7.2015 г., стр. 1.
   
      (4)  ОВ C 373, 10.11.2015 г., стр. 1.
   
      (5)  ОВ C 377, 13.11.2015 г., стр. 146.
   
      (6)  ОВ L 298, 26.10.2012 г., стр. 1.
   
      (7)  PE 349.540/Bur/ann/fin.
   
      (8)  PE 422.541/Bur.